《自三池一日过灵池十五里头宿山险尽矣》
宋代·李流谦

垄头停辔望龟城，元有夷途似掌平。厌把五更供客梦，猛将一日了山程。

树连新绿千林暗，日转斜红半野明。稚子别来应念我，候门深喜马蹄声。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。